钦定古今图书集成/历象汇编/岁功典/第072卷 > 满江红〈中秋寄远〉 辛弃疾
## 钦定古今图书集成/历象汇编/岁功典/第072卷 > 满江红〈中秋寄远〉 辛弃疾

快上西楼，怕天教、浮云遮月。但唤取、玉纤横笛，一声
吹裂。谁做冰壶凉世界，最怜玉斧修时节。问姮娥、孤
处有愁无，应华发。　云液满，琼杯滑。长袖舞，清歌咽。
叹十常八九，欲磨还缺。但愿长圆如此夜，人情未必
看承别。把从前、离恨总包藏，归时说。